The Walking Dead (stirad skinwel)

The Walking Dead a zo ur stirad skinwel stadunanat spont ha fromm, azasaet gant Frank Darabont ha Robert Kirkman, awenet gant al levrioù bannoù-treset comics gant ar memes anv. Skignet eo, er Stadoù-Unanet, abaoe an 31 a viz Here 2010 war an AMC.
E Breizh hag e bro-C'hall, eo bet treuzkaset e galleg an heuliad abaoe an 20 a viz Meurzh 2011 war OCS Choc er skinwel. E Belgia, Luksembourg ha Suis eo skignet ivez.
Bez ez eus ul lodenn vras eus an heuliad hag a zo bet filmet en Atlanta hag an trowardroioù. En Alexandria en Virginia ez eo bet troet ivez.
En un doare etrebroadel ez eo skignet an heuliad war Fox Networks Group. Gant notennoù mat-tre war skeul Nielsen. Renket ez eo en ur plas uhel-tre evit un heuliad skinwel, AMC a grou neuze ur c'houlzad nevez bep bloaz. Gant penn-kentañ e drede goulzad hag 5,8 % a geidenn evit an oadoù soñjet gante (18-49 bloaz), The Walking Dead a deu da vezañ an heuliad skinwel arvestet ar muiañ en diskar-amzer 2012. An 12 a viz Here 2014, e c'hounez an heuliad un taol-kaer istorel e-keñver an niver a arvesterien evit bannadenn e bempvet koulzad. Dont a ra a-benn memestra da gaout 17,3 million a skinweller.
Heuliad an AMC a zo plijet kalz, rummet eo bet evel darvoudenn ar gevredigezh gant meur a vedia hag er rouedadoù sokial ivez. Anvidigezhioù ha garedonet eo ivez kalz evit e aktourien hag e galite teknikel en abadennoù. Anvet eo bet da skouer er Writers Guild of America Awards hag er Golden Globes. Gant ar berzh-bras en deus graet, ez eo bet graet un deveradenn eus an heuliad anvet Fear the Walking Dead treuzkaset abaoe an 23 a viz Eost 2015. An eizhvet koulzad eus an heuliad a zo abaoe an 22 a viz Here 2017.
Istor un dudenn, Rick Grimes (c'hoariet gant Andrew Lincoln), eil sheriff kontelezh Kings (en Jorjia) a vez heuliet. O tihuniñ eus ur gourhun un nebeud sizhunvezhioù eo. Dizoleiñ a ra ar boblañs drastet gant un epidemiezh dianavezet hag a lak an dud da vezañ hanter marv-hanter bev anvet « kantreer ». Goude bezañ adkavet e familh, e teu, buan-tre, da vezañ e-penn ur strollad saveteet eus an Atlanta. Ret eo dezhe goude-se dreistbevañ a-enep da gantreerien ha strolladoù tud chomet bev. Asambles emaint o vont da glask chom bev e-barzh ar bed nevez ha dizanavezet, e Su penn-da-benn ar Stadoù-Unanet.
Ar generek a zo bet kenaozet gant Bear McCreary, unan hag a zo kustum da grouiñ sonerezh evit heuliadoù skinwel fromus ha gant spont.
An abadenn bouezusañ a zo e kêr an Atlanta. Goude ma tihun Rick eus e gourhun hag e kej gant Glen e kreizh-kêr gant zombied e-pep lec'h ez a, an dud bev c'hoazh, da Gamp an dud bev e lec'h ma adkav Rick e wreg, e vab Carl hag e genlabourer Shane met ret eo d'ar skipailh mont kuit rak kregiñ a ra un tantad-bras da zistruj ar c'hoad. Mont a reont neuze en ur seurt ospital evit ar c'hleñvedoù.
An eil koulzad a zo war an hent-bras ha menaj ar re-Greene.
An trede koulzad a zo en un toull-bac'h.
Goude emañ an tudennoù o vont da cheñch lec'h meur a wech : an Terminus, iliz Saint-Sarah hag a-benn ar fin e kêr Alexandria e Virginia e-pad ar c'hwec'hvet, seizhvet ha eizhvet koulzadoù.
Eizh koulzad zo en holl evit poent. Skignet e vo an navvet en diskar-amzer 2018.